Raffaele Marciello vuonna 2022.
**Raffaele "Lello" Marciello** (s. 17. joulukuuta 1994 Zürich, Sveitsi) on sveitsiläissyntyinen italialainen autourheilija. Hän kuului Ferrarin nuorten kuljettajien kehitysohjelmaan vuosina 2010–2015.

Nykyään Marciello ajaa GT-sarjoissa Mercedes-AMG:n kuljettajana. Hän on Span 24 tunnin ajon voittaja vuodelta 2022. Hän voitti myös Indianapolisin 8-tunnin ajon Mercedeksellä vuonna 2022.

Ura
---

Marciello aloitti kartinguransa vuonna 2005, päätyen lopulta KF2-luokkaan vuonna 2010.

Vuonna 2010 Marciello aloitti formulauransa Formula Abarth -sarjassa, jossa hän voitti kaksi kilpailua, sijoittuen loppupisteissä kolmanneksi. Vuonna 2011 Marciello kilpaili Italian Formula 3 -sarjassa, saavuttaen kaksi voittoa ja yhden paalupaikan, sijoittuen loppupisteissä kolmanneksi.

Vuonna 2012 Marciello ajoi Formula 3 Euroseries -sarjassa voittaen kuusi kilpailua ja sijoittuen niin ikään sarjan kolmanneksi. Hän ajoi samana vuonna myös Toyota Racing Series -sarjassa sijoittuen sarjan yhdeksänneksi. Vuonna 2013 Marciello kilpaili uudelleen perustetussa Euroopan Formula 3 mestaruussarjassa voittaen sarjan mestaruuden saavuttaen kauden aikana 13 voittoa, 12 paalupaikkaa ja kahdeksan kilpailun nopeinta kierrosta.

Marciello siirtyi kaudelle 2014 GP2-sarjaan Racing Engineering -tallin kuljettajaksi. Hän voitti yhden kilpailun ja saavutti kolme kolmossijaa kauden aikana, sijoittuen sarjan kahdeksanneksi. Vuonna 2015 Marciello jatkoi GP2:ssa Trident -tallissa. Hän saavutti kauden aikana neljä palkintosijaa ja 110 pistettä sijoittuen sarjan seitsemänneksi. Vuonna 2016 Marciello jatkoi kolmannen kauden GP2:ssa siirtyen Russian Time -talliin.

Formula 1
---------

Marciello Malesian GP:n 1. harjoituksissa vuonna 2015.
F1-auton rattiin Marciello pääsi ensimmäistä kertaa Yas Marinan radalla kauden 2014 jälkeisissä nuorten kuljettajien testissä. Marciello oli päivän toiseksi nopein kuljettaja, puoli sekuntia Mercedeksen Pascal Wehrleiniä hitaampana. Kaudella 2015 Marciello toimi Sauberin virallisena testi- ja varakuljettajana. Hän ajoi toista Sauber-autoa neljissä perjantaiharjoituksissa.

### Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2015 | Sauber | AUS  | MALTD | CHN  | BHR  | ESPTD | MON  | CAN  | AUT  | GBRTD | HUN  | BEL  | ITA  | SIN  | JPN  | RUS  | USATD | MEX  | BRA  | ABU  | – | – |

GP2 -tulokset
-------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Racing Engineering | BHRFEA18 | BHRSPR24 | ESPFEAKesk. | ESPSPR16 | MONFEA12 | MONSPR19 | AUTFEA3 | AUTSPR3 | **GBRFEA**Kesk. | GBRSPRKesk. | GERFEA17 | GERSPRKesk. | HUNFEA19 | HUNSPR8 | *BELFEA*1 | BELSPR14 | ITAFEAKesk. | ITASPR18 | RUSFEA3 | RUSSPRKesk. | ABUFEA11 | ABUSPR7 | 74 | 8. |
| 2015 | Trident | BHRFEAKesk. | BHRSPR20 | ESPFEA6 | ESPSPR17 | MONFEA8 | MONSPR2 | AUTFEA15 | AUTSPR10 | GBRFEA6 | GBRSPR2 | HUNFEA7 | HUNSPR4 | BELFEA14 | BELSPR12 | ITAFEA15 | ITASPR7 | RUSFEA6 | RUSSPR3 | BHRFEA4 | BHRSPR5 | ABUFEA2 | ABUSPRC | 110 | 7. |
| 2016 | Russian Time | ESPFEA8 | ESPSPR5 | MONFEA6 | MONSPR3 | EURFEA3 | EURSPR11 | AUTFEA3 | AUTSPR4 | GBRFEA9 | GBRSPR6 | HUNFEA4 | HUNSPR8 | GERFEA3 | GERSPR7 | BELFEA4 | BELSPR5 | ITAFEA2 | ITASPR14 | MALFEA6 | MALSPR2 | ABUFEA10 | ABUSPR13 | 159 | 4. |

Formula 2 -tulokset
-------------------

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Trident | BHRFEA  | BHRSPR  | ESPFEA  | ESPSPR  | MONFEA  | MONSPR  | AZEFEA  | AZESPR  | AUTFEA19 | AUTSPRKesk. | GBRFEA  | GBRSPR  | HUNFEA  | HUNSPR  | BELFEA  | BELSPR  | ITAFEA  | ITASPR  | JERFEA  | JERSPR  | ABUFEA  | ABUSPR  | 0 | 29. |

Lähteet
-------

1. 1 2 3 4 5  Raffaele Marciello, Driver DB *Driver Database*. Viitattu 20.1.2016.
2. 1 2 3  Raffaele Marciello gets Russian Time GP2 seat, loses Sauber F1 role *Autosport*.  18.1.2015. Viitattu 20.1.2016.
3. ↑  Marciello Holds Off Fuoco To Win Indy 8 Hours For Craft-Bamboo Racing dailysportscar.com

Aiheesta muualla
----------------

* Raffaele Marciellon verkkosivu
* Marciellon esittely Ferrarin Driver Academy -sivulla

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.